เรือยกพลขึ้นบกจู่โจมชั้นมิสทราล

| --- | --- |
เรือวางแผนและบัญชาการดิกซ์มูเดอ ในอ่าวจูนิเย ประเทศเลบานอน ค.ศ. 2012
ภาพรวมชั้น
ชื่อ::  ชั้นมิสทราล
ผู้สร้าง::   เอสทีเอกซ์ ยุโรป  เดเซแอนแอ็ส 
ผู้ใช้งาน::    มารีนนาซิอองนาล   กองทัพเรืออียิปต์ 
ก่อนหน้าโดย::  ชั้นโฟเดรอ
ราคา::  451.6 ล้านยูโร (ปีงบประมาณ ค.ศ. 2012) (ประมาณ 600 ล้านดอลลาร์สหรัฐ)
 ในประจำการ::  ธันวาคม ค.ศ. 2005 – ปัจจุบัน
วางแผน::  5 ลำ
ใช้การอยู่::  5 ลำ
ลักษณะเฉพาะ
ประเภท::  เรือยกพลขึ้นบกจู่โจม
ขนาด (ระวางขับน้ำ)::  16,500 ตัน (ไม่มีของ)  21,500 ตัน (โหลดเต็ม)
ความยาว::  199 ม. (653 ฟุต)
ความกว้าง::  32 ม. (105 ฟุต)
กินน้ำลึก::  6.3 ม. (21 ฟุต)
ระบบพลังงาน::  3 เครื่องกำเนิดไฟฟ้าดีเซลวาร์ตซีลา 16 วี32 (6.2 เมกะวัตต์) + 1 เครื่องกำเนิดไฟฟ้าดีเซลสำรองวาร์ตซีลา วาซา 18วี200 (3 เมกะวัตต์)
ระบบขับเคลื่อน::  2 แอซิมัททรัสเตอร์โรลส์-รอยซ์ เมอร์เมด (2 × 7 เมกะวัตต์), 2 ใบพัดห้าใบมีด
ความเร็ว::  18.8 นอต (35 กิโลเมตรต่อชั่วโมง)
พิสัยเชื้อเพลิง::  10,800 กิโลเมตร (5,800 ไมล์ทะเล) ที่ 18 นอต (33 กิโลเมตรต่อชั่วโมง)  19,800 กิโลเมตร (10,700 ไมล์ทะเล) ที่ 15 นอต (28 กิโลเมตรต่อชั่วโมง)
จำนวนเรือและอากาศยาน::  เซเตแอ็ม (เรือบาร์จขนส่งอาวุธยุทธสัมภาระ) 4 ลำ  อีกทางเลือกหนึ่งคือแอลแค็ก (เรือระบายพล, เบาะอากาศ) 2 ลำ
ความจุ::  ยานพาหนะ 59 คัน (รวมถึงรถถังอาแอมอิกซ์ เลอแกลร์ก 13 คัน) หรือกองทัพรถถังเลอแกลร์กที่แข็งแกร่ง 40 คัน
กำลังพล::  900 นาย (ระยะเวลาสั้น ๆ)  450 นาย (ระยะเวลานาน)  150 นาย (ทำหน้าที่เป็นกองบัญชาการในปฏิบัติการ)
อัตราเต็มที่::  ทหารชั้นสัญญาบัตร 20 นาย, ทหารเรือชั้นจ่า 80 นาย, นายกราบ 60 นาย
ระบบตรวจการและปฏิบัติการ::  เรดาร์เดินเรือดีอาร์บีเอ็น-38เอ เดคคาบริดจ์มาสเตอร์ อี250  เรดาร์ตรวจการณ์ทางอากาศ/ผิวน้ำเอ็มอาร์อาร์3ดี-เอ็นจี  2 ระบบควบคุมการยิงแบบออปทรอนิก
ยุทโธปกรณ์::  ระบบซิมแบด 2 ระบบ  สถานีอาวุธควบคุมระยะไกลนาร์วาล 20 มม. 2 สถานี  มินิกันเอ็ม 134 ขนาด 7.62 × 51 มม. 2 กระบอก  ปืนกลเอ็ม 2-เอชบี บราวนิง ขนาด 12.7 มม. 4 กระบอก
อากาศยาน::  เฮลิคอปเตอร์ขนาดหนัก 16 ลำ หรือขนาดเบา 35 ลำ
อุปกรณ์สนับสนุนการบิน::  จุดจอดเฮลิคอปเตอร์ 6 จุด
ชั้นมิสทราล (ฝรั่งเศส: Classe Mistral) เป็นชั้นของเรือยกพลขึ้นบกจู่โจม หรือที่รู้จักกันในฐานะเรือบรรทุกเฮลิคอปเตอร์ของกองทัพเรือฝรั่งเศส ซึ่งเรียกว่า "เรือวางแผนและบัญชาการ" (ฝรั่งเศส: bâtiments de projection et de commandement; อักษรย่อ: BPC) เรือชั้นมิสทราลนั้นสามารถขนส่งและกรีธาพลเฮลิคอปเตอร์แอนอาช90 หรือไทเกอร์ 16 ลำ, เรือบาร์จยกพลขึ้นบกสี่ลำ, ยานพาหนะมากถึง 70 คัน รวมถึงรถถังอาแอมอิกซ์ เลอแกลร์ก 13 คัน หรือกองทัพรถถังเลอแกลร์กที่แข็งแกร่ง 40 คัน และทหาร 450 นาย เรือนี้มีการติดตั้งเตียงผู้ป่วย 69 เตียง และสามารถเข้าประจำการในฐานะส่วนหนึ่งของกองกำลังตอบโต้เนโท หรือกับกองกำลังรักษาสันติภาพแห่งสหประชาชาติและสหภาพยุโรป
เรือสามลำของชั้นดังกล่าวที่ประจำการในกองทัพเรือฝรั่งเศส ได้แก่ มิสทราล, ตอนแนร์ และดิกซ์มูเดอ ส่วนข้อตกลงของเรือสองลำสำหรับกองทัพเรือรัสเซียได้รับการประกาศโดยนีกอลา ซาร์กอซี ซึ่งดำรงตำแหน่งประธานาธิบดีฝรั่งเศสในขณะนั้น ณ วันที่ 24 ธันวาคม ค.ศ. 2010 และลงนามโดยรองนายกรัฐมนตรีรัสเซีย อีกอร์ เซชิน กับรัฐมนตรีกลาโหมฝรั่งเศส อาแล็ง ฌูเป ต่อหน้าซาร์กอซีเมื่อวันที่ 25 มกราคม ค.ศ. 2011 ส่วนวันที่ 3 กันยายน ค.ศ. 2014 ประธานาธิบดีฝรั่งเศส ฟร็องซัว ออล็องด์ ได้ประกาศเลื่อนการส่งมอบเรือรบลำแรก วลาดีวอสตอค เนื่องจากวิกฤตการณ์รัสเซีย–ยูเครน กระทั่งวันที่ 5 สิงหาคม ค.ศ. 2015 ประธานาธิบดี ฟร็องซัว ออล็องด์ และประธานาธิบดีรัสเซีย วลาดีมีร์ ปูติน ประกาศว่าฝรั่งเศสจะจ่ายเงินคืน และเก็บเรือทั้งสองลำที่ผลิตสำหรับกองทัพเรือรัสเซียในตอนแรก ซึ่งต่อมาได้ขายเรือสองลำให้แก่ประเทศอียิปต์แทน